RESOLUCIÓN do 3 de xuño de 2013, da Secretaría Xeral de Calidade e Avaliación Ambiental, pola que se lles dá publicidade ás axudas concedidas ao abeiro da Orde do 10 de abril de 2012, pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, ao tempo que se fai pública a súa convocatoria para o ano 2012.
Consellería de Medio Ambiente, Territorio e Infraestruturas — III. Outras disposicións — 17/06/2013

Mediante a Orde do 10 de abril de 2012 (DOG nº 83, do 2 de maio), a Consellería de Medio Ambiente, Territorio e Infraestruturas fixo públicas as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, ao tempo que se fai pública a súa convocatoria para o ano 2012.
Segundo o establecido no artigo 14 das citadas bases reguladoras, coa finalidade de garantir o cumprimento dos principios de publicidade, concorrencia, obxectividade, transparencia, igualdade e non discriminación, de conformidade co previsto no artigo 15 da Lei 9/2007, do 13 de xuño, de subvencións de Galicia, serán obxecto de publicación no
Diario Oficial de Galicia
as axudas outorgadas ao abeiro da orde antes referida, expresando a convocatoria, o programa e a aplicación orzamentaria a que se imputen, os beneficiarios, as cantidades concedidas e a finalidade da subvención.
Cómpre sinalar que estas subvencións están cofinanciadas nun 80 % polo Fondo Europeo de Desenvolvemento Rexional (Feder), ao abeiro do disposto no Regulamento (CE) 1080/2006, do Parlamento Europeo e do Consello, do 5 de xullo, relativo ao Fondo Europeo de Desenvolvemento Rexional; no Regulamento 1083/2006, do Consello, do 11 de xullo, polo que se establecen disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión, así como no Regulamento (CE) 1828/2006, da Comisión, do 8 de decembro, polo que se fixan as normas de desenvolvemento do Regulamento 1083/2006.
As actuacións subvencionables están incluídas, segundo a distribución que se sinala a seguir, no eixe 2, categoría de gasto 06, actuacións 1 á 4, do programa operativo Feder Galicia 2007-2013:
a) Investimentos das empresas co fin de acadar unha redución das emisións á atmosfera ou unha mellora da calidade física e química do aire: 2.06.4.
b) Investimentos das empresas destinados a mellorar o seu comportamento ambiental en materia de xestión e o uso sustentable dos recursos e os residuos: 2.06.1.
c) Estudos de análise e avaliación de riscos ambientais en instalacións industriais: 2.06.3.
d) A implantación e o mantemento no sistema comunitario de xestión e auditoría ambiental (EMAS): 2.06.2.
En consecuencia,
Publicar as axudas que se relacionan na táboa que se anexa, concedidas ao abeiro do seguinte:
a) Normas reguladoras da convocatoria:
– Orde do 10 de abril de 2012 pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, ao tempo que se fai pública a súa convocatoria para o ano 2012 (DOG nº 83, do 2 de maio).
– Orde do 22 de agosto de 2012 pola que se amplía o prazo de xustificación das subvencións convocadas ao abeiro da Orde do 10 de abril de 2012, pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, ao tempo que se fai pública a súa convocatoria para o ano 2012 (código de procedemento MT984B).
b) Aplicación orzamentaria: 07.03.541D.770.
c) Finalidade da axuda: financiar proxectos en materia de actuacións destinadas á prevención, á protección, á mellora e ao coñecemento ambiental.
d) Destinatarios: as pequenas e medianas empresas (pemes) que, cumprindo o establecido no punto segundo do artigo 2 das bases reguladoras, teñan o seu domicilio social ou algún dos seus centros no territorio da Comunidade Autónoma de Galicia e sexa neste mesmo ámbito territorial no que se desenvolva ou materialice o proxecto ou actuación obxecto da subvención.
Santiago de Compostela, 3 de xuño de 2013